./data/stoa0275/stoa006/stoa0275.stoa006.opp-lat1.xml
Tertullian
Accingere, inquit David, ense super femur  Sed quid supra legis de Christo? Tempestivus decore praeter filios hominum, effusa estgratia in labiis tuis  Rideo, si, quem ad bellum ense cingebat, eide tempestivitate decoris et labiorum gratia blandiebatur  Sic item subiungens, Et extende et prosperare et regna, adiecit propterveritatem et lenitatem et iustitiam  Quis enim haec ense operabitur,et non contraria potius, dolum et asperitatem et iniustitiam,propria scilicet negotia proeliorum? Videamus ergo an alius sitensis ille, cuius alius est actus  Nam et apostolus Ioannes in Apocalypsi ensem describit ex ore dei prodeuntem bis acutum, praeacutum,quem intellegi oportet sermonem divinum, bis acutum,duobus testamentis legis et evangelii, acutum sapientia, infestumdiabolo, armantem nos adversus hostes spiritales nequitiae et concupiscentiaeomnis, amputantem etiam a carissimis ob dei nomen Quodsi Ioannem agnitum non vis, habes communem magistrumPaulum, praecingentem lumbos nostros veritate et lorica iustitiae, et calciantem nos praeparationem evangelii pacis, non belli, adsumereiubentem scutum fidei, in quo possimus omnia diaboliignita tela extinguere, et galeam salutaris, et gladium spiritus, quodest, inquit, dei sermo  Hanc et dominus ipse machaeram venit mittere in terram, non pacem  Si tuus Christus est, ergo et ipsebellator est  Si bellator non est, machaeram inteutans allegoricam,licuit ergo et Christo creatoris in psalmo sine bellicis rebus ensesermonis praecingi figurato, cui supradicta tempestivitas congruatet gratia labiorum, quem tunc iam cingebatur super femur apudDavid, quandoque missurus in terram  Hoc est enim, quod ait,Et extende et prosperare et regna  Extendens sermonem in omnemterram ad universarum gentium vocationem, prosperaturus successufidei, qua est receptus, et regnans exinde, qua mortem resurrectionedevicit  Et deducet te, inquit, mirifice dextera tua, virtusscilicet gratiae spiritalis, qua Christi agnitio deducitur  Sagittaetuae acutae, pervolantia ubique praecepta, et minae et traductionescordis, compungentes et transfigentes conscientiam quamque Populi sub te concident, utique adorantes  Sic bellipotens et armigerChristus creatoris, sic et nunc accipiens spolia, non solius Samariae,verum et omnium gentium  Agnosce et spolia figurata, cuius etarma allegorica didicisti  Figurate itaque et domino eiusmodiloquente et apostolo scribente non temere interpretationibus eiusutimur, quarum exempla etiam adversarii admittunt, atque ita intantum Esaiae erit Christus qui venit, in quantum non fuit bellator,quia non talis ab Esaia praedicatur